IT ปิดจ๊อบรับโอนกิจการ “คอมพิวเตอร์ ซีสเท็มฯ”
IT ปิดจ๊อบรับโอนกิจการ “คอมพิวเตอร์ ซีสเท็มฯ” พร้อมยกเลิกกิจการต่อกรมพัฒนาธุรกิจการค้า กระทรวงพาณิชย์
IT ปิดจ๊อบรับโอนกิจการ “คอมพิวเตอร์ ซีสเท็มฯ” พร้อมยกเลิกกิจการต่อกรมพัฒนาธุรกิจการค้า กระทรวงพาณิชย์
14 ก.ค. 2564

บริษัท ไอที ซิตี้ จำกัด (มหาชน) หรือ IT เปิดเผยว่า ตามที่ประชุมสามัญผู้ถือหุ้นประจำปี 2563 ของบริษัทเมื่อวันที่ 5 สิงหาคม 2563 ได้มีมติอนุมัติการรับโอนกิจการทั้้งหมดจากบริษัท คอมพิวเตอร์ ซีสเท็ม คอนเน็คชั่น อินเตอร์แนชชั่นแนล จำกัด (“CSCI”) ซึ่งเป็นบริษัทย่อยของบริษัท เพื่อปรับโครงสร้างกิจการให้มีประสิทธิภาพมากขึ้น ลดค่าใช้จ่ายที่เกิดขึ้นโดยไม่จำเป็น และเพิ่มความน่าเชื่อถือและผลประโยชน์แก่กลุ่มบริษัทนั้น
บริษัทขอแจ้งให้ทราบว่าเมื่อวันที่ 30เมษายน 2564 บริษัทได้ดำเนินการรับโอนกิจการทั้งหมดของ CSCI เสร็จสมบูรณ์เป็ นที่เรียบร้อยแล้ว ทั้งนี้ CSCI ได้ดำเนินการจดทะเบียนเลิกกิจการต่อกรมพัฒนาธุรกิจการค้า กระทรวงพาณิชย์ เมื่อวันที่ 14 พฤษภาคม 2564 และจะดำเนินการชำระบัญชีให้เสร็จสิ้นต่อไป
ในการนี้บริษัทอยู่ในระหว่างดำเนินการตามหลักเกณฑ์ วิธีการ และเงื่อนไขในการรับสิทธิประโยชน์ยกเว้นภาษี อากรตามประมวลรัษฎากร และหากการดำเนินการชำระบัญชีของ CSCI เสร็จสิ้น รวมถึงมีความคืบหน้าเป็นประการอื่น ใด บริษัทจะแจ้งให้ท่านทราบต่อไป